钦定古今图书集成/历象汇编/历法典/第078卷 > 新法历引 > 历元
## 钦定古今图书集成/历象汇编/历法典/第078卷 > 新法历引 > 历元

所谓“历元” 者，乃以诸曜之平行同时而求各所历数，历家因之，用为起算之根也。新法则以天聪戊辰前太阳过天正，冬至后第一子正为历元，其日干则己卯也。斯时太阳躔星纪宫初度五十三分，太阴在六宫初度五十分。他曜皆以此时行度为准，不用冬至时刻，与旧历异。缘冬至有正有平，最难得其真率也。夫《历元》为诸算先资，稍有舛忒即诸行皆谬矣。况诸曜终岁细行。莫不以子正起算。又安用冬至时刻为哉！